หุ้นเจ้าสัวซีพี… 1 เด่น 2 เดี้ยง…เรามาถึงจุดนี้ได้อย่างไร? - FINNOMENA
26 ส.ค. 2560

ถ้าพูดถึงหุ้นในเครือซีพีของเจ้าสัวแล้ว…เราจะนึกหุ้น 3 ตัวหลัก คือ CPALL CPF และ TRUE
วันนี้มาลองดูกราฟหุ้นของทั้งสามตัวนี้ในรูปแบบของกราฟระยะเดือนกันครับ
( 1 แท่งเทียน = 1 เดือน)
ตัวที่ 1 –>> CPALL
CPALL
เห็นเรียบๆนิ่งๆ แต่พี่ฟาดเรียบมาจะทำ ALL TIME HIGH แล้วน่ะครับ สำหรับหุ้นอย่าง CPALL ที่เราคุ้นเคยกันดี
ผลตอบแทนถ้านับจากจุดต่ำสุดของปี 2013 ที่ราคา 32 บาท มาจนถึงวันนี้ (31/08/2015) จะเห็นได้ว่าหุ้นตัวนี้
ให้ผลตอบแทนที่ระดับ 60.25% เลยทีเดียว…ถือว่าเป็นหุ้น big cap ที่ให้ผลตอบแทนดีมากๆตัวนึงเลย
จะวิ่งไปเรื่อยๆ ถึงที่เท่าไหร่ไม่ทราบ…แต่ที่แน่ๆ หุ้นตัวนี้ ทำให้เจ้าสัวรวยขึ้นๆอีกไม่รู้เท่าไหร่แน่ๆครับ
———————————————————————————————————————–
หุ้นตัวที่ 2 –> CPF
หุ้นเครือซีพีเหมือนกัน…แต่ทิศทางการวิ่ง โหดแท้ๆ ลองดูกราฟกันครับ

CPF_Month
โหดมั๊ย….จากจุดสูงสุดเมื่อปี 2012 เป็นต้นมาจนถึงวันนี้ ราคาหุ้นลงมาแล้วราวๆ 60.15% จากจุดสูงสุดเทียบกับจุดต่ำสุดของเดือนสิงหาคม 2015
ไม่รู้เป็นเพราะปัญหาเรื่องส่งออกสัตว์ปีกรึเปล่า ถึงทำให้ราคาหุ้นตัวนี้ลงเอาๆขนาดนี้
บางทีต่อให้เป็นหุ้นเครือเดียวกัน ก็ไม่ได้การันตีว่าราคาจะวิ่งไปในทิศทางเดียวกันก็เป็นได้น่ะครับน่ะ
—————————————————————————————————————-
หุ้นตัวที่ 3 –> TRUE

TRUE
หุ้นตัวนี้ถือว่าเป็นหุ้นสื่อสารขวัญใจมหาชนมากๆ ในช่วง 2 – 3 ปีที่ผ่านมา
วิ่งจาก 5 บาทกว่าๆ จากปี 2015 ไปถึง 15 บาท เมื่อต้นปี 2015
แต่ใครจะคิดว่ามันจะทิ้งดิ่งลงมาเรื่อยๆในปีเดียวกัน จาก 15 บาท ลงมาที่จุดต่ำสุดของเดือนสิงหาคม 2015 ที่ราวๆ 9.10 บาท
หรือย่อลงมาราวๆ 40% เท่านั้นเอง (ฮือๆๆๆ)
บางครั้งสัจธรรมชีวิตที่ว่ากันว่า…”สูงสุดคืนสู่สามัญ”…ก็มักจะใช้ได้จริงกับตลาดหุ้น
โดยเฉพาะกับหุ้นหลายๆตัว ที่ราคาที่ขึ้นไปมักจะวิ่งแรงเพราะความคาดหวัง แต่เมื่อผลประกอบการหรือความคาดหวังไม่ได้ดั่งหวัง
แรงแห่งความผิดหวัง…ความกลัว…ก็มักจะสะท้อนมาในรูปแบบของราคาเสมอ..
ไม่ว่าจะเป็นหุ้นขาขึ้น..หรือ..ขาลง..หลักการก็ไม่ต่างกันเท่าใด
  แท็ก:
แชร์บทความ:
ผู้เขียน
Wizard Kid
พีร์ บุญชนะวิวัฒน์ (Wizard Kid) อดีตโบรกเกอร์หนุ่มผู้ผันตัวมาเป็น Prop. Trade ด้านอนุพันธ์และหุ้นให้กับบริษัทหลักทรัพย์สองแห่งในอดีต ปัจจุบันลาออกมาเป็นเทรดเดอร์อาชีพเต็มตัว รวมถึงวิทยากรรับเชิญให้กับตลาดหลักทรัพย์แห่งประเทศไทย บริษัทหลักทรัพย์ รวมถึงองค์กรต่างๆ และเป็นเจ้าของแฟนเพจสุดเฟี้ยวในชื่อ "Wizard Kid"